**RAZPIS IN IZTOČNICE**

**TEHNIČNE ZAHTEVE:**

Avtorji lahko sodelujete s svojimi še neobjavljenimi proznimi besedili. Obseg literarnega dela, ki vsebuje eno izmed spodaj navedenih iztočnic, naj bo največ 8.000 znakov (s presledki). Izpolnjena naslovnica in literarno delo morata biti združena v **[ENEM dokumentu](http://pionirski-dom.si/files/uploads/files/Naslovnica_Bodipisatelj19.docx).** Dela sprejemamo IZKLJUČNO v elektronski obliki. Pri pošiljanju preko [e-pošte](mailto:literarninatecaj@pionirski-dom.si?subject=Literarni%20natečaj%202019) v polje Zadeva zapišite: **Literarni natečaj 2019**

**KRITERIJI IZBORA:**

Vsebinska izvirnost, jezikovna pravilnost, besedišče, vezljivost in zgradbeni učinki, inovativnost v slogu.

**ROK ZA ODDAJO DEL:**

4. januar 2019

**IZTOČNICE:**

**I.**

Bilo je kar malce hladno, saj je bilo že konec oktobra. Ulice so bile kot izmite, zahajajoči sončni žarki so se odbijali od hiš, ki so bile utrujene od večdnevnega dežja.

In ljudje. Hodili so hitreje, avtomobili so se v mestni gneči pomikali bolj tekoče, vsi so bili nekako nasmejani in dobre volje, pešci in vozniki, skoraj vsi taksisti so si nekaj požvižgavali, kot da bi mesto preplavila glasba Beethovnove 'Ode radosti'. Kot da bo jutri pomlad, ne zima, ki je sicer že čakala pred vrati.

**II.**

Oglasila se je melodija. Orglice so zazvenele. Bila je ona. Pogledal sem preko ceste v drugo nadstropje stavbe, kjer je stanovala. Igrala je na orglice, slonela je čez okno in se mi smejala. Pomahala mi je. In jaz sem, medtem ko sem hodil in gledal v tla, pomahal nazaj. Za trenutek sem obstal in se ji nasmehnil.

**III.**

Ležal sem in gledal v brezbarvno temo. Pred očmi so se mi prikazovali čevlji vseh vrst: gojzarice, sandali, gumijasti škornji, salonarji; verjetno zato, ker jih morajo otroci dobiti še pred novim šolskim letom.

Nato sem zagledal četverokotno dvorišče, tisto dvorišče in tisto hišo, kjer smo stanovali. Po dvorišču sva hodila jaz in moj brat, sedem let stara fantiča. Sprehajala sva se po praznem dvorišču in občudovala svoje nove čevlje, ki sva jih imela prvič na nogah.